'Lobatkaa meitä' – tietopolitiikan yhteistyöryhmään saa ja kannattaa olla yhteydessä matalalla kynnyksellä. Yksi osa ryhmän missiota on toimia tulkkina ja yhdistää poliittisen näkemyksen lisäksi myös laajasti erilaisten sidosryhmien tietopolitiikkaan liittyviä näkemyksiä.
Juuri nyt keräämme ehdotuksia ja toiveita siitä, mitä digitalisaatioon liittyviä asioita tulisi nostaa seuraavan hallituksen hallitusohjelmaan. Käytämme ehdotuksia lähtöaineistona Tietopolitiikka.fi -ryhmän yhteisten hallitusohjelmalinjauksien koostamisessa. Lisäksi kaikki alkuperäiset ehdotukset annetaan sellaisenaan puolueiden käyttöön.
Ehdotuksia voi jättää lomakkeella organisaation tai ryhmän nimissä, yksityishenkilönä tai nimettömänä.